Μπερέν Σαάτ

Η Μπερέν Σαάτ (τούρκικα: Beren Saat, 26 Φεβρουαρίου 1984) είναι Τούρκισσα ηθοποιός. Όσο σπούδαζε ακόμη στη σχολή Οικονομικών και Διοικητικών Επιστημών του Πανεπιστημίου του Μπεσκέντ, έλαβε μέρος στο διαγωνισμό ταλέντων «Türkiye'nin Yıldızları» κι έτσι την ανακάλυψε η σκηνοθέτης Τόμρις Γκιριτλίογλου, η οποία την βοήθησε να ξεκινήσει την υποκριτική της καριέρα. Έκανε το τηλεοπτικό της ντεμπούτο μέσα από τη σειρά «Aşkımızda Ölüm Var» (2004) ενώ τη σεζόν 2005-06 είχε πρωταγωνιστικό ρόλο στη σειρά «Aşka Sürgün». Έγινε ευρύτερα γνωστή μέσα από τις σειρές «Aşk-i Memnu» (2008-2010) ως Μπιχτέρ Γιορέογλου και «Fatmagul Un Sucu Ne?» (2010-2012) ως Φατμαγκιούλ.  Από το 2019 πρωταγωνιστεί στη σειρά του τουρκικού Netflix, «The Gift», υποδυόμενη μια ζωγράφο, την Ατιγιέ.

Υπήρξε η πιο ακριβοπληρωμένη ηθοποιός της Τουρκίας από το 2008 μέχρι το 2014.

 Νεανική ηλικία 
Γεννήθηκε στις 26 Φεβρουαρίου 1984 στην Άγκυρα όπου και μεγάλωσε. Οι γονείς της Χουσεϊν-Αβνί Σαάτ και Αϊλά Σαάτ Ντικμέν, είναι απόφοιτοι αθλητικής ακαδημίας και έχει έναν μεγαλύτερο αδερφό, τον Τζεμ. Αποφοίτησε από το ιδιωτικό TED Ankara College και έπειτα παρακολούθησε για μικρό χρονικό διάστημα τη σχολή Οικονομικών και Διοικητικών Επιστημών του Πανεπιστημίου του Μπεσκέντ, την οποία εγκατέλειψε για να ασχοληθεί με την υποκριτική. Με την υποστήριξη κάποιων φίλων της από το κολλέγιο, δήλωσε συμμετοχή στο διαγωνισμό ταλέντων «Türkiye'nin Yıldızları» όπου και κέρδισε την πρώτη θέση. Εκεί την ανακάλυψε η σκηνοθέτης Τόμρις Γκιριτλίογλου, η οποία την βοήθησε να ξεκινήσει την υποκριτική της καριέρα.

 Καριέρα 
Έκανε το ντεμπούτο της, το 2004, μέσα από τη σειρά «Aşkımızda Ölüm Var» με το ρόλο της Νερμίν. Τη σεζόν 2005-2006 είχε πρωταγωνιστικό ρόλο στη σειρά «Aşka Sürgün», η οποία ήταν παραγωγή της Τόμρις Γκιρτλίογλου. Από το 2006 μέχρι το 2008 ήταν πρωταγωνίστρια της δημοφιλούς ιστορικής σειράς «Hatirla Sevgili», η οποία αργότερα προβλήθηκε σε αρκετές γειτονικές χώρες της Τουρκίας, μεταξύ των οποίων και η Ελλάδα.

Το 2008, ξεκίνησε να πρωταγωνιστεί ως Μπιχτέρ Γιορέογλου-Ζιγιαγκίλ στη δραματική ρομαντική σειρά «Aşk-i Memnu» μαζί με τον Κιβάντς Τατλιτούγ. Η σειρά σημείωσε τεράστια επιτυχία στην Τουρκία ενώ το τελευταίο επεισόδιο, στις 24 Ιουνίου 2010, έσπασε ρεκόρ ακροαματικότητας. Μάλιστα, προβλήθηκε ακόμη σε πολλές χώρες παγκοσμίως, κάνοντας την Σαάτ ευρύτερα γνωστή και ακριβοπληρωμένη ως ηθοποιό. Ενδιάμεσα, έπαιξε σε τρεις κινηματογραφικές ταινίες: τις «Güz Sancısı» και «Gecenin Kanatlari» το 2009 και την κινουμένων σχεδίων «Oyuncak Hikâyesi 3» (2010), την τουρκική εκδοχή του «Toy Story», όπου δάνεισε τη φωνή της. Μετά το τέλος της σειράς «Aşk-i Memnu» πρωταγωνίστησε στις διαφημίσεις των εταιριών «Patos Chips» και «Rexona».

Από το 2010 μέχρι το 2012 πρωταγωνίστησε ως Φατμαγκιούλ Κετεντσί-Ιλγκάζ στη σειρά «Fatmagul Un Sucu Ne?» μαζί με τον Ενγκίν Ακγιουρέκ και βραβεύτηκε για την ερμηνεία της, σε τουρκικά βραβεία. Η σειρά σημείωσε επίσης τεράστια επιτυχία εντός και εκτός Τουρκίας. Το 2012, συμμετείχε στις ταινίες «Brave» και «Gergedan Mevsimi» ενώ το 2013, πρωταγωνίστησε στη ταινία «Benim Dünyam». Τη σεζόν 2013-2014 πρωταγωνίστησε με το διπλό ρόλο των Γιαγμούρ Οζντέν / Ντερίν Τσελίκ στη σειρά «Intikam», που αποτελεί μεταφορά της αμερικάνικης σειράς «Revenge» και συνεργάστηκε με την εταιρία περιποίησης δέρματος «Duru». Το 2015 δάνεισε τη φωνή της στη ταινία κινουμένων σχεδίων «Minyonlar» ενώ τη σεζόν 2015-16 πρωταγωνίστησε στη σειρά εποχής «Muhteşem Yüzyıl Kösem» ως Σουλτάνα Κιοσέμ και παράλληλα έγινε το πρόσωπο της εταιρίας «Arcelik» για τις διαφημίσεις της.

Από το 2019 μέχρι το 2021 πρωταγωνίστησε στη σειρά του τουρκικού Netflix, «Atiye», υποδυόμενη τον ομώνυμο ρόλο. Η σειρά έκανε πρεμιέρα στις 27 Δεκεμβρίου 2019 σημειώνοντας αρκετά θετικές κριτικές. Η δεύτερη σεζόν τον Δεκέμβριο του 2020 και η τρίτη τον Ιούνιο του 2021. Ενδιάμεσα, συμμετείχε ως αφηγήτρια στην ταινία του Netflix, «Night on Earth» (2020) ενώ έπαιξε και στις διαφημίσεις της εταιρίας αυτοκινήτων «BMW» (2021-23).

Το 2023 πρωταγωνίστησε στην ταινία του τουρκικού Netflix, «Last Call for Istanbul», υποδυόμενη τον ρόλο της Σερίν Γιλμάζ, μαζί με τον Κιβάντς Τατλιτούγ. Το 2024 πρωταγωνίστησε στις διαφημίσεις της «Institut Esthederm» και το 2025 στις εταιρίας «Schwarzkopf».

 Προσωπική ζωή 
Τον Φεβρουάριο του 2012 ξεκίνησε τη σχέση της με τον τραγουδιστή Κενάν Ντογουλού. Αρραβωνιάστηκαν τον Φεβρουάριο του 2014 στην Κωνσταντινούπολη και παντρεύτηκαν στις 29 Ιουλίου 2014 στο Λος Άντζελες.

 Φιλμογραφία 

 Τηλεόραση 
ΈτοςΤίτλος ΡόλοςΣημειώσεις2004-2005Aşkımızda Ölüm VarΝερμίνΤηλεοπτικό ντεμπούτο2005-2006Aşka SürgünΖιλάν Σαβάρ ΑζίζογλουΠρωταγωνιστικός ρόλος2006-2008Hatırla SevgiliΓιασεμίν ΟυνσάλΠρωταγωνιστικός ρόλος2007Avrupa YakasıΗ ΊδιαGuest εμφάνιση2008-2010Aşk-ı MemnuΜπιχτέρ Γιορέογλου ΖιγιαγκίλΠρωταγωνιστικός ρόλος2010-2012Fatmagul Un Sucu Ne?Φατμαγκιούλ Κετεντσί ΙλγκάζΠρωταγωνιστικός ρόλος2013-2014İntikamΓιαγμούρ Οζντέν / Ντερίν Τσελίκ Πρωταγωνιστικός ρόλος2015-2016Muhteşem Yüzyıl KösemΣουλτάνα ΚιοσέμΠρωταγωνιστικός ρόλος

 Διαφημίσεις 
+ΈτοςΕταιρία - Προϊόν2004-2005Tofita2010-2011PatosRexona2013-2014Duru2015-2016Arçelik2021-2023BMW2024Institut Esthederm2025Schwarzkopf

 Διαδίκτυο 
+ΈτοςΤίτλοςΡόλοςΔίκτυοΣημειώσεις2019-2021AtiyeΑτιγιέ ΟυζγκιουρσόιNetflix (Τουρκία)Πρωταγωνιστικός ρόλος2020Night on EarthΗ ΊδιαΑφηγήτρια 2023Last Call For IstanbulΣερίν ΓιλμάζΠρωταγωνιστικός ρόλος

 Κινηματογράφος 
ΈτοςΤίτλοςΡόλοςΣημειώσεις2009Güz SancısıΈλεναΠρωταγωνιστικός ρόλοςGecenin KanatlariΓκετζέΠρωταγωνιστικός ρόλος2010Oyuncak Hikâyesi 3ΜπάρμπιΦωνή2012CezurΜεριντάΦωνήGergedan MevsimiΜπιούςΠρωταγωνιστικός ρόλος2013Benim DünyamΕλάΠρωταγωνιστικός ρόλος2015MinyonlarΣκάρλετ ΌβερκιλΦωνή

 Εξωτερικοί σύνδεσμοι 
Beren Saat at the Internet Movie Database 

Κατηγορία:Τούρκισσες ηθοποιοί